Moomin Characters ja Image-lehti ovat sopineet Image-lehden kannesta syntyneet erimielisyytensä.

Kansikuvia on kolme erilaista ja ne ovat kysyttyjä ulkomaita myöten. JUUSO MÄÄTTÄNEN

Tuoreessa Image-lehden kannessa poseeraa muumeja Tom of Finland -henkisissä nahkahousuissa.

Moomin Charactersilta kerrottiin maaliskuun 25. päivä Iltalehdelle, että heidän näkemyksensä mukaan muumien tavaramerkkisuojaa on rikottu.

Image-lehti tiedottaa nyt sovun löytyneen.

- Moomin Characters ja Image pitävät Sami Saramäen kuvitusta taitavana. Moomin Characters ja Image myös pitävät Imagen kansijutun sisältöä tärkeänä ja puolustavat seksuaalista vapautta ja monimuotoisuutta. Osana sovintoratkaisua osapuolet ovatkin sopineet, että Image-lehden kustantaja lahjoittaa SETA ry:lle 3000 euroa kustantajan ja SETA ry:n keskenään sopimalla tavalla, Imagen päätoimittajan Heikki Valkaman allekirjoittamassa tiedotteessa kerrotaan.

Imagea kustantaa A-lehdet.

Kuvitus liittyy Antti Holman lehteen kirjoittamaan artikkeliin, jossa puidaan sitä, miten kodintekstiileihin painetut Tom of Finland -hahmot löysivät tiensä ihan tavallisten anoppien joululahjapaketteihin.

Tiedotteessa kerrotaan myös Moomin Charactersin puolustavan Muumi-hahmoihin liittyviä immateriaalioikeuksia ja aikoo jatkossakin niitä puolustaa. Image puolestaan katsoo toimineensa sananvapauden puitteissa journalismin ja parodian keinoin. Moomin Characters ja Image toteavat näkevänsä asian eri valossa.